Creeper Infiltration/zh-yue

擊流穗間係一個喺豬人之谷開始中級嘅等級14任務.

預覽
隱世村落嘅糧食主管Thomas話俾玩家聽豬人侵略咗佢哋嘅麥田.

第一階段
» 喺豬人之谷同Thomas進行對話.

對話：
 * Thomas：終於！有人嚟到呢個隱世嘅村落啦！
 * Thomas：我叫Thomas，負責管理呢個峽谷村落嘅糧食資源，不過宜家出現咗啲問題.
 * Thomas：我哋宜家唔夠峽谷麥穗，而呢種植物正正就係我哋煮食嘅主要材料.
 * Thomas：我哋通常只會自己種，不過最近有班好惡嘅豬人霸住通往地面麥田嘅隧道.
 * Thomas：對上一次入嚟嘅時候，我聽到上面有爆炸聲. 恐怕啲豬人將我哋嘅麥穗供應地用TNT摧毀咗.
 * Thomas：你睇落比我壯好多，可唔可以幫我走通隧道並且處理上面啲爆炸.
 * Thomas：只要貼住峽谷嘅右牆行上樓梯就可以去到隧道入口㗎喇. 啊，小心啲豬人啊，因爲佢哋會掟石嚟攻擊你.

第二階段
» 入去個隧道，行到峽谷既最高點.


 * 你喺被炸過黎之後發現左一塊Creeper既皮. 或者Thomas會想睇下.

第三階段
» 將【Creeper既皮 Creeper Skin】帶俾Thomas.

對話：
 * Thomas：我冇預過你從天而降，有冇事先？使唔使我去買治療藥水？
 * Thomas：你冇事？咁就好，你搞掂左啲豬人同埋啲TNT未？
 * Thomas：綠色嘅生物？Creeper？呢個世界點會有呢啲嘢啊！冇…冇嘅冇嘅！尤其是周圍有咁多豬人.
 * Thomas：你攞咗塊皮過嚟？咦？我好似見過呢樣嘢喎……
 * Thomas：呢度南面有個好大嘅洞穴. 我嘗試過進入洞穴入面，但係一入到去就俾啲綠色嘅物體圍攻……
 * Thomas：我以爲我果陣喺度發緊夢，不過你頭先講果啲「Creepers」，應…應該就係來自果個洞穴㗎喇.
 * Thomas：啊！我有個主意. 我好需要知道啲Creepers係咪住喺果度. 我記得有個商人佢可以用呢塊皮加上一種材料去整一個Creeper面具.
 * Thomas：有陣時會有個豬人巨頭喺附近嘅一個洞穴出現. 如果你殺得到佢嘅話，就可以獲得一塊夠強韌嘅豬人皮革嚟整面具㗎喇.
 * Thomas：如果你穿過隧道之後沿住朝西嘅路徑行，就應該可以搵到一幅記載豬人巨頭位置嘅地圖㗎喇.
 * Thomas：攞塊【Pigmen Hide 豬人皮革】翻嚟，我就會同你講跟住要做咩.

第四階段
» 去個商人度買個【Creeper面具】並進入Creeper基地.

對話：
 * Thomas：咦，你有塊豬人皮革啦. 太好啦，計劃就可以順利完成啦！
 * Thomas：呢條村入面有一個「面具商人 Mask Merchant」. 佢可以用你手上果兩種材料去整塊面具俾你.
 * Thomas：戴住個面具就可以喺無人注意嘅情況下入去Creeper洞穴，入到去就知道真相喇.
 * Thomas：要搵到Creeper洞穴，沿西路走，見到豬人洞穴之後轉左行.
 * Thomas：啊！同埋，萬一你唔小心唔見咗個面具嘅話，只要你俾佢果兩種材料嘅話，個商人可以重新整過一個俾你.
 * Thomas：呢度有啲材料. 一路小心啊. 鬼知啲綠色物體會對你做啲咩㗎……

第五階段
» 去個商人度買個【Creeper面具】並進入Creeper基地.

第六階段
» 攞【Creeper Powder Creeper粉末 x1】俾Thomas去證明Creeper喺Wynn省嘅存在.

對話：
 * Thomas：嗯…個洞穴入面有啲咩？果度…真係有Creeper？
 * Thomas：咩…咩嚟㗎呢個？聞落咁似火藥嘅？但係卻瀰漫住泥石嘅氣味…呢個係喺個洞穴入面採集㗎呵？
 * Thomas：呢種粉末肯定唔屬於呢撻地方. 一定係來自果堆Creeper㗎喇.
 * Thomas：我諗我呢個時候都係唔好理佢哋住先. 即使佢哋真係存在，我諗都唔使屠殺佢哋，令佢哋滅種嘅.
 * Thomas：加上，佢哋如果係由火藥組成嘅，殺咗佢哋咪好容易炸㝝成個峽谷？
 * Thomas：真係唔該曬你幫我啊. 我諗我應該要俾啲回報你，因爲你解開咗呢個峽谷嘅千世之謎.
 * Thomas：記得得閒翻嚟呢條村玩下啊. 當你嚟嘅時候我哋嘅糧食供應應該回覆正常㗎喇.

瑣事

 * 呢個任務喺1.16 Corkus更新重做咗.
 * 綠寶石方塊可能會唔能夠同其他嘅疊埋一齊，不過只要去銀行交易一下就得㗎喇.